Serge Koussevitzky

Serge Koussevitzky (russisk: Сергей Александрович Кусевицкий; født 26. juli 1874 i Vysjnij Volotsjok i keiserriket Russland, død 4. juni 1951 i Boston i USA) var en russisk-født jødisk dirigent, komponist og bassist, mest kjent for sin lange periode som dirigent for Boston symfoniorkester fra 1924 til 1949. 

Liv og virke
 Bakgrunn
Koussevitzky ble født inn i en fattig jødisk familie i Vysjnij Volotsjok i Tver oblast, ca 250 km nordvest for Moskva. Hans foreldre var profesjonelle musikere som lærte ham å spille instrumenter som fiolin, cello, trompet og piano. Han ble døpt i en alder av fjorten år, på en tid da jøder ikke fikk lov til å bo i Moskva. På denne tiden hadde han også fått et stipend for å studere musikk i Moskva, hvor han spilte kontrabass og studerte musikkteori. 

Musiker
Han utmerket seg på bass. I 1902 giftet Koussevitzky seg med danseren Nadezhda Galat. Samme år skrev han en populær konsert for kontrabass som hadde premiere i Moskva i 1905. 

I 1905 tok Koussevitzky ut skilsmisse med Galat og han giftet seg med Natalie Usjkov, datter av en ekstremt velstående kjøpmann. Paret flyttet til Berlin kort tid senere. I 1941 ble Koussevitzky og hans kone naturaliserte borgere av USA. Koussevitzky ble utnevnt til dirigent for Boston Symphony og han hadde denne stillingen frem til 1949. Sammen med Boston Symphony gjorde han mange innspillinger, hvorav de fleste var vel ansett blant kritikerne. 

Koussevitzkys andre kone Natalie døde i 1942, og han opprettet Koussevitzky Music Foundations til hennes minne. Denne organisasjonen ble grunnlagt for å hjelpe musikere, og spesielt komponister. Koussevitzky var en stor forkjemper for moderne musikk og igangsatte en rekke verker i samarbeid med flere fremtredende komponister. I hans tid i Paris på begynnelsen av 1920-tallet fremførte han mye samtidsmusikk. 

I slutten av 1947 giftet han seg med Olga Naumova, hans kones niese. Naumova hadde bodd sammen med Koussevitzky og hans kone og var sekretæren hans i 18 år. Etter fire års ekteskap døde Koussevitzky i juni 1951.

Asteroiden 1799 Koussevitzky er oppkalt etter ham.

 Referanser 

 Eksterne lenker 






 Discography: Young, Edward (1990). ARSC Journal Part I: 20: 45–129  and Part II: 20: 241–265 .
 Serge Koussevitzky at the Koussevitzky Music Foundations
 Serge Koussevitzky  at the Koussevitzky Recordings Society
  Serge Koussevitzky concert notes at the American Symphony Orchestra
 Serge Koussevitzky biography at the Bach Cantatas Website
 / Turangalîla-Symphonie  A film about Messiaen's Turangalîla-Symphonie. commissioned by the Koussevitzky foundation.
 Sergei Koussevitzky  Time magazine cover October 10, 1938

Kategori:Russiske komponister
Kategori:Bassister
Kategori:Dirigenter
Kategori:Personer fra Vysjnij Volotsjok rajon